ડિસેમ્બર મહિનામાં ૩૪ વર્ષનો થનારા યુવરાજસિંહે પાછલાં બે વર્ષથી ભારત તરફથી એક પણ વન ડે મેચ રમ્યો નથી. વર્તમાન ટીમમાં ફક્ત ધોનીએ જ યુવરાજથી વધુ રન બનાવ્યા છે, પરંતુ ટીમ ઇન્ડિયાના મિડલ ઓર્ડરમાં હાલ તો એવી કોઈ ખાલી જગ્યા દેખાતી નથી કે જ્યાં યુવીનો સમાવેશ થઈ શકે. આ ઉપરાંત યુવીએ ગત વર્ષે ના તો આઇપીએલમાં કે ના તો રણજી ટ્રોફીમાં કોઈ તરખાટ મચાવ્યો છે, પરંતુ વિરાટ કોહલી કેપ્ટન બનતા યુવીને આશા છે કે જે રીતે હરભજનનું નસીબ પલટાયું કદાચ એવી જ રીતે તેનું પણ નસીબ પલટાય અને ટીમ ઇન્ડિયામાં તેને સ્થાન મળે.